غزہ پچہِ پؠٹھ اِسرٲیلی بمبٲری

اِسرائیلی ہوٲیی فوجن کٔر غزہ جنگس دوران اکتوبر 2025 منٛز جنگ بٔنٛدی نافذ گژھنس تام غزہ پٔٹ پؠٹھ واریاہ کنیکٹڈ فضائی بمبٲری ہٕنٛز مہمہٕ۔ اَمہِ پتہٕ آیہ کینٛہہ محدوٗد ہملہٕ کرنہٕ۔ 

غزہَس مَنٛز بیک وَقٕت اِسرائیلی فوجی کارروائیَن سٟتؠ مِلِتھ گٔیہِ بم دھماکَن مَنٛز کم از کم 68,000 فلسطینی (زیٛادٕ تر عام شہری)، یُس علاقہٕ چہِ کُل آبٲدی ہُنٛد 3٪ پیٹھٕ 4٪ درمیان چھُ، تہٕ فلسطینی سکولَن، ہسپتالَن، مسجدَن، گرجا گرَن تہٕ پناہ گزینن کیمپَن سان باقی شہری بنیادی ڈھانچہٕ کوٚرُکھ نۄقصان یا تباہ ۔

اِسرٲیلی سرکارن کوٚر اکتوبر 2024 ہس مَنٛز غزہ پچہِ مَنٛز 40,000 نشانن پؠٹھ بمبٲری ہُنٛد اعلان۔ +972 میگزین کہ انٹرویو دِنہٕ آمت اسرائیلی ملٹری انٹیلی جنس ارکانن مطٲبق، اگر فضائی فوجس بم دھماکہٕ خٲطرٕ کانٛہہ مخصوص نِشانہٕ اوس دنہٕ یوان، تیلہٕ اوس سہ نِشانہٕ عام طور اَکھ خاندٲنی گرٕ آسان۔ تِمَو ووٚن زِ نشانہٕ بناونُک طریقہٕ اوس یہِ زِ دہشت گرد ماننہٕ یِنہٕ والؠن نفرَن ہُنٛد اَکھ فہرست اوس سافٹ ویئر کہِ ذٔریعہٕ بناونہٕ آمُت، تہٕ یِہنٛدِ خاندٲنی گرٕ ٲسؠ نشانہٕ پٲٹھؠ ژارنہٕ آمٕتؠ۔

غزہ ہٕکؠ وزارت صحت مُطٲبِق تہٕ اکتوبر 2025 تام چھِ مرنَن ہُنٛد تعداد 68,000 کھۄتہٕ زِیٛادٕ ، یِمَن مَنٛز لاپتہ تہٕ موٗدمُت ماننہٕ آمٕتؠ شٲمِل چھِنہٕ۔ تحقیق کارو چھُ ہلاکتن مَنٛز عام شہرین ہُنٛد فیصد 80 فیصد کھۄتہٕ کم تخمینہ لگٲومُت۔

فضائی بم دھماکہٕ تہٕ توپ خانن ہٕنٛز گولہ باری ہٕنٛز مُہمہِ سٟتؠ چھِ یا امہِ پتہٕ باقیو ذٔریعو سٟتؠ بنیادی ڈھانچہٕ تباہ کرنہٕ آمٕژ۔ رفح ہؠتھ علاقہٕ چھِکھ منصوبہٕ بند طریقہٕ سٟتؠ والنہٕ آمٕتؠ، کنٹرول کرنہٕ تہٕ بلڈوزنٛگ کہ ذٔریع۔

بٔڑِس تعدادس مَنٛز شہری ہلاکتن تہٕ شہری بنیادی ڈھانچہٕ تباہ گژھنہٕ کِنؠ پیوٚو اسرایلس جنگی جُرُم تہٕ نسل کشی ہٕنٛدین اِلزامن ہُنٛد سامنہٕ۔ اِسرایلن دِیُت عام شہرین نیبر نیرنُک حُکُم، تہٕ دھمکی دِژ زِ یِم شہری نیرن نہٕ تِم یِن "دہشت گرد تنظیمُک سٲتھی" ماننہٕ۔اِسرایلن ووٚن زِ امکؠ حملہٕ کرنہٕ آمٕتؠ نشانہٕ ٲسؠ حماس اِستِمال کٔرمٕتؠ، مگر اکتوبر 2023 دوران مِلیوٚو نہٕ زیٛادٕ تر اِسرائیلی فضائی حملن مَنٛز دہشت گردن ہٕنٛز موجودگی ہُنٛد ثبوٗت۔ اقوام متحدہُک اِطلاع چھُ زِ غزہ پٔٹ ہُنٛد 86 فیصد حصہٕ چھُ اِسرائیلی خٲلی کرنٕک حُکمَن تحت۔ سیٹلائٹ ڈیٹا تجزیہٕ سٟتؠ چھُ پتہ لگان زِ شمٲلی غزہ ہَس مَنٛز چھِ 80 فیصد عمارتہٕ نۄقصان یا تباہ گٲمژٟ۔

حَوالہٕ

زٲژ:واقعات
زٲژ:فلسطیٖن
زٲژ:اِسرٲیل